આ ભેદભાવનું કારણ શું છે એવા સવાલના જવાબમાં રાધિકા કહે છે કે આવો ભેદભાવ કરવાનું આમ તો કોઇ દેખીતું કારણ નથી, પરંતુ ભારત આજે પણ પુરુષ પ્રધાન દેશ છે તો પછી બોલિવૂડ તેમાં અપવાદ કેમ હોઇ શકે. બોલિવૂડમાં અત્યાર સુધી મોટા ભાગની ફિલ્મો પુરુષોના કારણે જ ચાલી છે અને એવી અભિનેત્રીઓ પણ ઓછી હતી, જેમના નામ પર ફિલ્મો ચાલી શકે. હવે સ્થિતિ બદલાઇ ગઇ છે. તમારી પાસે મહિલા કે‌ન્દ્રિત ફિલ્મો છે, જે સો-સો કરોડની કમાણી કરી રહી છે. મારું માનવું છે કે હવે વાત બદલાવાની શરૂઆત થઇ ચૂકી છે અને પરિવર્તન તો થવું જ જોઇએ તે એક સારી બાબત પણ છે.